Eris
Store norske leksikon,Religion og filosofi,Historiske religioner,Gresk religion
Eris er en gudinne i gresk mytologi. Eris er søsteren til krigens gud Ares. Hun tilsvarer romernes Discordia.
I et kjent sagn heter det at Eris var den eneste av gudinnene som ikke ble innbudt til Pelevs' og Thetis' bryllup. Hun kastet som hevn et gyllent eple inn blant gjestene med påskriften «til den skjønneste kvinne». Dette 'stridens eple' og rivaliseringen mellom Hera, Athene og Afrodite satte igang de begivenhetene som førte til trojanerkrigen.For øvrig skildres Eris som en vill og grusom gudinne eller demon. Hos Hesiod er hun datter av natten og selv mor til onde vesener som blant andre Ponos (besvær) og Limos (hunger). Les mer i Store norske leksikon gresk mytologi Paris – trojansk prins trojanerkrigen